Rhan B – Adroddiad ysgrifenedig Esbonio sut mae ysgolion yn ymateb i’r cyfleoedd a heriau yn eu cymunedau. Defnyddio’r syniadau, cysyniadau a llenyddiaeth o ddarlithoedd a’ch profiadau Pontio, adfyfyrio ar p’un a yw’r pethau hyn wedi herio eich credoau a thybiaethau am y perthnasoedd rhwng ysgolion a’u cymunedau neu beidio.

Dechreuodd syniadau o fuddion partneriaeth rhwng rhieni ac ysgolion ymddangos yn 1967. Er roedd rhai eithriadau, roedd rhan fwyaf o ysgolion gyda diffyg cyfleoedd i rieni ac athrawon cwrdd â thrafod ei blant yn unigol neu i gael ei gynnwys yn bolisïau ac ymarfer yr ysgol (department of education and science, 1967). Ers hynny, mae agweddau ymarferwyr wedi datblygu a heddiw mae cyfnewid gwybodaeth rhwng ysgol a rhieni yn cael ei wneud fel ymarfer arferol trwy adroddiadau, cyfarfodydd un i un, gwefannau cymdeithasol ac arddangos gwaith a llyfrau. Mae’n fy nghred i fod angen i athrawon CS (cyfnod sylfaen) cael dealltwriaeth gadarn o’r plant, ei ddiddordebau a’i anghenion er mwyn eu cefnogi, rhywbeth sy’n cael ei bwysleisio gan addysg cynner yng Nghymru heddiw (Llywodraeth Cymru, 2017, tud.13) ac sy’n medru dod o bartneriaeth cryf efo rhieni. Yn ystod y CS rwy’n o’r gred fod plant yn dysgu o brofiad gweithredol ac arbrofiadol. O fy mhrofiad personol yn y CS gwelwn i fod plant yn cyfrannu ac yn gweithredu yn fwy gyda phrofiadau yma na gweithgareddau mwy ffurfiol. Ac felly, mae’n fy nghred i fod y gymuned ehangach yn medru cefnogi dysgu’r plant o ganlyniad i’r profiadau cyffroes all cynnig.

Gan weithio gyda’r gymuned all plant cael cyfle i wrando ar leisiau amrywiol. O fewn ysgolion bydd pobl yn cael ei wahoddi i mewn er mwyn siarad â’r plant (neu weithiau bydd y plant yn mynd i ymweld arnyn nhw) am bynciau penodol neu i rannu sgiliau penodol. Wnes i weld hyn eithaf tipyn yn fy ysgol lleoliad (2019-2021) ac yn fy ysgol PONTIO efo dynion tan, heddwas ac asiantaeth plantasia, fel rhai enghreifftiau. Credodd Vygotsky bod plant yn medru cyrraedd lefel uwch pan fod yna berson mwy gwybodus yn ei arwain (Dolya, 2009, tud.9). Felly, wrth weithio gyda’r gymuned all fod fel pobl fwy gwybodus, am bynciau efallai nid oes gan staff yr ysgol gymaint o wybodaeth amdano er mwyn cefnogi dysgu ehangach plant. 

Adnodd sydd efo’r gymuned yw ei storïau sy’n ddefnydd effeithiol ar gyfer addysgu. Pan bod plant yn medru gweld pethau mewn ffyrdd stori efo cysylltiadau cryf rhwng pob rhan maen nhw’n fwy tebygol o gofio’r wybodaeth (Kintsch et.al., 1979, tud.379). Trwy stori mae’r wybodaeth sy’n cael ei rannu yn cael ei chysylltu efo delweddau, teimladau ac yn derbyn trefn (Egan, 1989, tud. 3). Ac felly mae’r dysgu’r plant  yn medru buddio yn fawr iawn o’r profiadau/storïau gall aelodau o’r gymuned rhannu ynglŷn ar hanes, diwylliant neu swydd benodol.

Er hyn i gyd, mae angen fod amddiffyn plant cael ei ystyried yn gyson. Bydd angen i aelodau o’r gymuned dilyn gweithdrefnau priodol er mwyn sicrhau bod plant yn ddiogel o gamdriniaeth bosib. Bydd angen i wirfoddolwyr cael DBS neu fod o dan oruchwyliaeth o amgylch y plant. Bydd angen i ymwelwyr cael ei lofnodi mewn, cael ei hebrwng o amgylch yr ysgol neu gael mynediad cyfyngedig i’r adeilad er nad oes angen DBS, yn ôl y ddogfen ‘keeping learner’s safe’ (Llywodraeth Cymru, 2015, 81-82). Ac felly, mae yna rwystrau i beth all ysgolion wneud ac wrth i aelodau o’r gymuned dod mewn mae yna ofal penodol sydd angen ystyried ar gyfer amddiffyn plant. 

Er mwyn cydweithio gyda’r gymuned, rhieni a theuluoedd mae rhaid bod pawb sy’n rhan o’r gydweithied bod yn fodlon ac yn barod i gydweithio, nid yn unig ysgolion. Mae’n bosib bydda unigolion, asiantaethau a busnesau efo agweddau gwahanol ynglŷn ag addysg a'i rôl, gall bod efo nhw diffyg hyder i gydweithio efo ysgolion ac mae’n debygol bydd gyfyngiadau amser, arian a gwaith/oblygiadau eraill i gyd bod yn rhwystr mawr. 

Yn ogystal ar bynciau penodol ac arbenigol, all plant dysgu am y gymuned ei hun gan weld y rôl wahanol sydd yn y gymuned e.e. Swyddi gwahanol, asiantaethau ac elusennau sy’n cefnogi’r gymuned a sut i weithio o fewn. Un o’r pedwar diben y cwricwlwm newydd i Gymru yw magu plant i fod yn “dinasyddion egwyddorol, gwybodus” (Llywodraeth Cymru, 2020). Ac felly mae’n bwysig bod plant yn datblygu syniadau clir o gymdeithas a chymunedau er mwyn medru bod yn ddinasyddion gwerthfawr a byw/cyfrannu yn llwyddiannus o fewn cymuned.

Rhywbeth sy’n bwysig mewn ysgolion yw’r teimlad o fod yn rhan o gymuned, sy’n fel arfer yn cael ei bwysleisio ar brosbectws gan drafod am ymdeimlad o deulu ysgol, sicrhau amgylchedd cynnes a/neu sicrhau ymdeimlad o berthyn (Ysgol Lonlas, 2019, tud.4 Ysgol Y Ffin, 2017 tud.5 Ysgol Llanhari, 2020, tud.30). Trwy weithio yng nghyd gyda’r gymuned gall sicrhau bod plant yn teimlo fel rhan o’r gymuned ehangach hefyd. Pwysleisiodd Maslow (1943) pwysigrwydd teimlad o berthyn fel un o’r anghenion sydd angen cael ei gwrdd cyn i blant cwrdd ar ei botensial llawn (hunansylweddoliad). Felly mae’n bwysig bod ysgolion yn sicrhau bod nhw’n creu’r ymdeimlad yma, nid yn unig rhwng ei ddisgyblion ac athrawon ond gyda’r rhieni a rheina sy’n cydweithio gyda’r ysgolion a’r plant.

Un o’r pedwar diben arall y cwricwlwm newydd i Gymru yw magu “cyfranwyr mentrus, creadigol, sy’n barod i chwarae rhan lawn mewn bywyd a gwaith” (Llywodraeth Cymru, 2020). Mae rheina sydd efo ymdeimlad cryf o gymuned yn fwy tebygol o ymgymryd mewn gweithredoedd cymunedol, un o’r rhesymau dros hyn yw’r synnwyr o rymuso (Chavis,D. Wandersman, A, 2002, tud. 265). Wrth rymuso plant all sicrhau agwedd bositif tuag at broblemau amgylcheddol a chymdeithasol a brwdfrydedd i wneud gwell (Trott, 2020, tud.1). Trwy gydweithio gyda’r gymuned mae’n bosib cefnogi i wneud effaith positif trwy gyfrannu tuag at weithredoedd cymunedol (e.e. banc bwyd), wneud newid yn yr ysgol (e.e. prosiectau eco) neu gartref (e.e. Cofio trwy golau bant). 

Rhwystrau arall yw amser, arian, staff a diogelwch. Nid oes gennych amser diddiwedd ac felly mae ddim ond sawl peth yr alloch wneud. Mae yna bryder parhaus ynglŷn ar faint o arian sydd efo ysgolion yng Nghymru a pe bau hynny’r digon (Dauncey,  2021 & Wightwick, 2021), er nad yw bopeth yn gostus nid yw e’n bosib gwneud rhai pethau o ganlyniad i ddiffyg arian. Yn olaf, mae’r diffyg staff yn medru bod yn broblem o fewn rhai ysgolion a welwn i hyn yn yr ysgol wnes i wneud lleoliad (2019-2021) ac o ganlyniad i hyn doedd o ddim yn bosib cymryd y plant (yn enwedig y plant iau) i ffwrdd o’r safle. 

Bydd angen gwneud pethau fel asesiadau risg ac ystyried pe bau llefydd yn addas a gweithdrefnau priodol. Bydd hefyd angen ystyried anabledd neu anghenion dysgu ychwanegol plant. O fewn addysg yng Nghymru heddiw mae yna bwyslais mawr ar sicrhau cynhwysiant o ganlyniad i’r ddeddfwriaeth fel y ddeddf cydraddoldeb (2010) ac mae hyn hefyd yn cael ei adlewyrchu yn fframwaith y CS (Llywodraeth Cymru, 2015, tud. 4), felly bydd gallu'r plant i gyfrannu, yn ddiogel, gweithgareddau yn y gymuned angen cael ei ystyried.

Gall weithio yng nghyd efo’r gymuned rhoi cyfleoedd i blant arbrofi gydag adnoddau gwahanol sydd ddim ar gael yn ysgolion (e.e. olwyni grochenwaith neu offer gwyddonol yn ‘techniquest’) er mwyn ehangu dealltwriaeth a datblygu sgiliau. Gan ddefnyddio adnoddau yma all plant dysgu trwy arbrofi a gweithgareddau gweithredol a synhwyraidd sy’n enwedig yn effeithiol o fewn y CS (Vickery, 2014, tud.36). Adnodd arall y gymuned yw’r amgylchedd, trwy raglenni fel ysgolion coedwig sy’n hybu creadigrwydd ac archwilio yn yr amgylchedd naturiol (Forest school association). Mae dysgu arbrofiadol, sy’n cael ei arwain yn yr amgylchedd a chwarae wedi cael ei bwysleisio gan ddamcaniaethwyr fel Piaget, Froebel a Steiner (Huitt & Hummel, 2003 tud.2, Bruce, 2012, tud. 157, Nicol, 2010, tud.2). 

Un o’r egwyddorion addysgeg yw “creu cyd-destunau dilys ar gyfer dysgu” (Donaldson, 2015, tud.67), yn y gymuned mae yna amrywiaeth o gyfleoedd i ddefnyddio sgiliau yn y byd ‘go iawn’ efo bethau syml fel prynu pethau yn y farchnad neu brosiect fwy. Wnaeth un ysgol arwain plant mewn prosiect i ddarlunio a chreu pentref addysgol gan hybu sgiliau trefnu, darlunio a chyfathrebu gyda’i proffesiynwyr allanol perthnasol (Estyn, 2017). Dangosir hyn enghraifft o sut all ysgolion cefnogi plant i gydweithio gyda’r gymuned allanol a hybu sgiliau datblygiadol.

Mae bron un allan o dri o blant yn byw mewn tlodi yng Nghymru (Save the children). Yn fframwaith y CS ac fel rhan o hawliau plant nid dyle plant derbyn anfantais o ganlyniad i dlodi (Llywodraeth Cymru, 2015, tud.2, Mesur Hawliau Plant a Phobl Ifanc 2011). Wrth gynnwys rhieni a’r gartref yn addysg mae hyn yn bwysig i gofio. Mae yna gysylltiad rhwng faint mae rhieni yn rhyngweithio efo addysg ei blant a thlodi (Corlyon, et.al., 2007, tud. 32), yn ogystal, bydd rhieni sy’n delio efo tlodi yn llai tebygol o fedru fforddio profiadau ac adnoddau sy’n cefnogi dysgu. Bydd rhai rhieni hefyd efo llai o addysg ei hunain neu lai o amser i wneud gwahanol bethau gyda'r plant. Yn 2014 mae roedd yna sawl erthygl newyddion yn sôn am y traddodiad o gymryd tedi’r dosbarth adref ac ysgrifennu/llunio dyddiadur a bod rhai ysgolion yn gweld bod rhai rhieni yn wneud tripiau/profiadau mawr i'w blant a thedi tra bod rhieni eraill methu fforddio i gadw lan efo’r peth (Jourdan, 2014, Molloy, 2014, BBC, 2014). Mae hyn yn dangos rhwystrau cydraddoldeb sy’n medru codi wrth gynnwys rhieni a chysylltu bywyd cartref efo addysg. 

Nid yw fy nghredoau wedi newid yn fawr iawn ynglŷn ar weithio gyda’r gymuned a rhieni, mae’r ymchwil ynglŷn ar y cyfleoedd sydd ar gael a'r buddion i ddatblygiad y plant a'i gyfraniad tuag at y nodau'r cwricwlwm i Gymru yn dangos yn amlwg ei bwysigrwydd. Er mwyn cefnogi dysgu’r plant mae’n bwysig fy mod yn medru defnyddio sgiliau a dealltwriaeth eraill yn y gymuned, manteisio o offer a thechnoleg ac amgylcheddau/ llefydd gwahanol. All defnyddio’r gymuned i gefnogi profiadau byd go iawn ac i annog plant i gyfrannu tuag at wneud effeithiau positif i bobl a’r amgylchedd. Rhywbeth oedd yn herio fy nghredoau ychydig oedd y darganfyddiad o sut mae agweddau rhai rhieni, ac yr anfantais sydd gan eraill yn medru fod yn her wrth weithio gyda, a threfnu gweithgareddau sy’n cysylltu’r cartref efo’r ysgol. Mae cynhwysiant a thegwch yn hynod o bwysig i mi ac felly bydd angen i mi ystyried yn ofalus wrth gysylltu cartref ac ysgol gan ystyried sut all osgoi anfantais a beth fydd yn addas i wneud fel canlyniad.

